A575 - Borgarting sier først muntlig i fil A 577 b at Pettersens lydband er ulovlig . Rettsanmodning til Ernst &Young for å fremlegge timelistene for sitt oppdrag i 2003, ref oppbevaringsfrist.

Under følger det skriftlige svaret fra Borgarting:

From: borgavd03@domstol.no
To: nils\_even\_pettersen@hotmail.com
Subject:
Date: Fri, 25 Oct 2013 09:44:58 +0000

Jeg viser til telefonsamtale tidligere i dag, der du stilte spørsmål om det er adgang til å bruke lydopptak som bevis.

 Etter å ha konsultert en dommer i lagmannsretten, kan jeg opplyse at det ikke er straffbart å gjøre lydopptak av samtaler som man selv deltar i. Det gjelder selv om opptakene er hemmelige, det vil si at den andre personen i samtalen ikke vet at du gjør opptak.

 Det er likevel ikke sikkert at slike hemmelige opptak av egne samtaler kan brukes som bevis i en rettssak. Tvisteloven § 22-7 sier nemlig at bevis som er fremskaffet på en "utilbørlig" måte, kan nektes ført.  Spørsmålet om et hemmelig opptak må anses "utilbørlig", må vurderes konkret. Er det f.eks. gjort opptak av fortrolige samtaler med et barn, vil opptaket lettere bli ansett som utilbørlig enn hvis opptaket er gjort i et forretningsforhold, uten at det røpes sensitive eller personlige opplysninger.

Hvis du har opplyst den andre deltakeren i samtalen om at du gjør opptak, slik at opptaket ikke er hemmelig, vil det ikke være utilbørlig å bruke beviset i retten. Spørsmålet om beviset kan føres, vil da bero på andre forhold, som f.eks. om frister for bevisfremleggelse er overholdt, om beviset er relevant for saken, og om bevisførselen er uforholdsmessig omfattende.

 Med vennlig hilsen Siw Gravdal